Liefste Struisie… – Perdebytjie se nes
Posted on Mei 11, 2015 Mei 11, 2015 deur perdebytjie
Dit was vir my bitter hartseer toe jy so vreemd optree.Dis wat eensaamheid doen…of jy nou ‘n mens,dier of geveerde is,dit eis sy tol.
Donderdaglaatmiddag,was ons op ‘n wildrit in die Sabie-Sandreservaat,toe jy al pronkend en veerpluisend aangewals gekom het tot reg teen ons voertuig.Dit was ‘n ongelooflike skouspel van vlerke sprei.Jou swanenek het soos ‘n slang gekronkel en esse gemaak.Kort-kort het jou skurwe bek deur jou veredos gevroetel en gekam,totdat elke veertjie perfek reg was.Soms het die donse gewaai en jou ogies het vol verwagting geblink.
Ons hoor jy het net eendag hier aangekom,niemand weet waarvandaan nie.Hierdie area het nie volstruise nie en selfs die rooibokke het verstom gevlug toe hulle jou sien.Jy is nou al twee jaar lank deel van die landskap en die alleenheid het jou begin vang.Hier is nêrens ‘n pragtige volstruismannetjie op selfs ‘n wyfievriendin nie.Die voertuie wat soms stop om jou te bekyk,is jou enigste geselskap en deesdae kom jy tot teenaan en vermaak die toeriste met jou hartseer hofmakery!
Toe ons na ‘n halfuur wegry en jy desperaat agterna hardloop,moes ek stilletjies trane wegsluk.
Die lewe is baie wreed!
Nog nooit kon ek so diep in ‘n volstruis se oë kyk nie.
So sielvol met die sonsondergang wat weerkaats.
Jou veredos is onberispelik gekam.
Jou skurwe bene se interessante tekstuur,het ‘n eiesoortige skoonheid.
Jou wipstertjie is tog te aantreklik!
Voete wat dateer uit die dinosourustydperk!
Pasop vir daardie dodelike nael!Let op die pragtige tekstuur.
Jy is pragtig!
31 Replies to “Liefste Struisie…”
Mei 11, 2015 om 12:49 nm
Ek sal moor vir daai winpers!
Mei 11, 2015 om 3:52 nm
Ek stem saam…en ook vir die sielvolle oe.
Junie 1, 2017 om 9:38 vm
Dis alles of niks Hester. Dink net vere wat volume gee aan enige van jou uitrustings, wimpers waarmeen jou oog gevang gaan word en jou bene met eiesoortige skoonheid 🙂
Junie 1, 2017 om 9:54 vm
Hester gaan jou bles oor daardie bene!
Junie 1, 2017 om 11:07 vm
Geen impak op my nie – reeds bles
Junie 1, 2017 om 11:52 vm
Lol…nie daai soort bles nie😂
Junie 1, 2017 om 11:46 vm
Haha, daai bene het skop in!
Junie 1, 2017 om 11:55 vm
Ek dink net jy het baie mooier bene…het al op foto’s gesien!
Junie 1, 2017 om 1:06 nm
Haha , dankie! 😀
Mei 11, 2015 om 3:47 nm
Pragtige fotos, en kosbare vertelling. Ag, dit maak ‘n mens sommer hartseer nê.
Mei 11, 2015 om 3:53 nm
Ek was baie hartseer.Dis nogal erg om haar so te sien tekere gaan vir niks.
Mei 11, 2015 om 4:57 nm
Ag hoekom kry hulle nie vir haar ‘n maat nie?
Mei 11, 2015 om 5:40 nm
Dis blykbaar ‘n baie ingewikkelde proses om ‘n permit vir wilde volstruise te kry.
Mei 12, 2015 om 4:24 nm
Het nie daaraan gedink nie… sal sy nie ‘n eier uitbroei nie?
Mei 12, 2015 om 5:27 nm
Sy sal dit nie alleen kan doen nie.Wyfies sit in die dag op die eiers en die mannetjies in die nag.Verder help die mannetjie om die kleintjies te leer wei en hulle te beskerm teen predatore.
Mei 12, 2015 om 6:15 nm
Mei 11, 2015 om 6:03 nm
Sulke mooi foto’s, maar erg hartseer. Kan hulle nie maar ‘n mak volstruis vir Struisie aanskaf nie?
Mei 12, 2015 om 11:35 vm
Ongelukkig sal ‘n mak volstruis nie lank hou nie.Hierdie area is deel van die Krugerwildtuin en alle natuurwette geld hier.Daar is luiperds,leeus en jagluiperds.Dis juis wonderlik dat Struisie so lank op haar eie kon oorleef!
Mei 12, 2015 om 4:25 vm
Dit is so vreeslik mooi, die fotos slaan my asem weg.
Mei 12, 2015 om 11:36 vm
Dit was ‘n kans in ‘n duisend om so ‘n wilde volstruis van naby te kon fotografeer.
Mei 12, 2015 om 10:32 vm
wow fantastiese fotografie! Hartseer storie…. arme struisie… so alleen
Mei 12, 2015 om 11:37 vm
Eensaamheid is ‘n pes!
Junie 10, 2015 om 9:57 vm
dit suig ja
Mei 13, 2015 om 5:22 vm
Dis werklik pragtige fotos maar tog so hartseer. Gelukkig het sy darem mense wat haar besig hou tussenin al is dit nou nie die regte ding nie.
Mei 13, 2015 om 5:53 vm
Mei 13, 2015 om 4:03 nm
Baie mooi fotos! Jammer vir die oujongnooi Struis!
Mei 15, 2015 om 5:22 vm
Dis half pateties.Dankie vir inloer,Lewies.
Mei 18, 2015 om 2:25 nm
Prachtige detail foto’s!
Mei 18, 2015 om 3:42 nm
Junie 5, 2015 om 8:46 nm
Pragtig geskryf en uitstekend fotos!
Terug pieng: Moeder natuur… | Perdebytjie se nes
Vorige bydraeVorige Nxaipan Botswana deel 1
Volgende bydraeVolgende Nxaipan 2..Baines’ Boababs herbesoek